Na temelju točka 21. Zakona o sustavu civilne zaštite („Narodne novine” broj 82/15 i 118/18), Preporuka Stožera civilne zaštite Republike Hrvatske od 09. ožujka 2020. i članka 12. Poslovnika o radu Stožera civilne zaštite Zagrebačke županije („Glasnik Zagrebačke županije“ broj 20/17) Stožer civilne zaštite Zagrebačke županije, na 2. nastavku 14. sjednice održanoj dana 10. ožujka 2020. godine, donio je

**ZAKLJUČAK**

o provođenju mjera zaštite od korona virusa kod organiziranih skupova

I.

Ovim Zaključkom preporučuje se do daljnjega odgoditi sve skupove i organizirana okupljanja na kojima sudjeluje više od 1000 ljudi.

II.

Svi organizatori okupljanja, bez obzira na veličinu skupa, dužni su osigurati higijenske standarde koji uključuju sljedeće:

* Osigurati punktove s dezinfekcijskim sredstvima
* Dati jasnu uputu sudionicima da se suzdrže od uobičajenog neverbalnog komuniciranja koje uključuje rukovanje i izbjegavaju bliži socijalni kontakt
* Dati jasnu uputu sudionicima ako imaju respiratornu bolest i/ili povišenu temperaturu (veću od 37.5 °C) da ne dolaze na manifestacije

III.

Svi organizatori okupljanja dužni su osigurati jasno istaknute sljedeće upute:

* <https://www.hzjz.hr/wp-content/uploads/2020/03/Plakat-za-javne-prostore-B1-COVID-19_HR-ENG.pdf>
* <https://www.hzjz.hr/wp-content/uploads/2020/03/Pranje_ruku_.pdf>

IV.

Za skupove iznad 1000 ljudi organizator je dužan prije početka manifestacije dobiti suglasnost Stožera civilne zaštite Zagrebačke županije i Zavoda za javno zdravstvo da su ispunili propisane upute

Zahtjevi za suglasnost za skupove iznad 1000 ljudi dostavljaju se Stožeru civilne zaštite Zagrebačke županije minimalno 7 dana prije događanja na e-mail b.hercek@zagrebacka-zupanija.hr

V.

Skupovi i okupljanja na kojima se predviđa manje od 1000 ljudi ne moraju imati suglasnost Županijskog stožera, ali moraju ispuniti propisane higijenske standarde iz članka II. ovog Zaključka.

VI.

Ovaj zaključak stupa na snagu danom donošenja.

KLASA: 240-01/20-01/05

URBROJ: 238/1-07-03/3-20-12

Zagreb, 10. ožujka 2020.

**NAČELNIK STOŽERA**:

 Nenad Babić, dipl.ing.v,r,